شەفەق نیوز/
بڕیگ لە چالاکوانەیل مەدەنی لە سلێمانی، ئمڕوو یەکشەممە، وسیانیگ ناڕەزایی لە وەردەم
بارەگای نەتەوە یەکگرتگەیل لە پارێزگاگە ڕێک خستن، لەبان پەلامارەیل سوپای تورکیا.
ئاژانس
شەفەق نیوز ئاگادار بوی ک گردەوبوینەگە وە ناڕەزایی لەبان پەلامار کیمیایی لەلایەن
سوپای تورکیا لەبان پەکەکە لە هەرێم کوردستان بویە، ئەو کارە ک وەرجەیە وەزارەت وەرگری
تورکیا رەتی کرد.
لەی باوەتە،
نەورەز فازڵ چالاکوان مەدەنی لە کۆنگرەیگ رووژنامەوانی ئاژانس شەفەق نیوز ئامادەی بوی
وت: دەسدرویژی وەردەوام تورکیا لەبان زەوی و ناوچەیل هەرێم کوردستان بویە هوکار زەرەدەیل
گەورەیگ ئەرا هاووڵاتیەیل و ژینگە، ک درویژە وە زەرەدەیل رژیم سەدام حسێن لەناوچەی
هەڵبجە دەێد.
فازڵ داوا لە
نەتەوە یەکگرتگەیل و ریخریاگ قەیەغەکردن وەکارهاوردن چەک کیمیایی کرد وە کوتپڕ دەسوەردان
بکەن، ئەرا نواگردن ئەو کارەساتەیل مرۆییە، و سەردان ئەو ناوچەیلە بکەن ک رووژانە کەفنە
ژیر ئیجویر دەسدرویژییگ.
چالاکوانەیل
و روشنهویرەیل وکەسایەتیەیلیگ تەقەلا دان یاداشت ناڕەزایی بیەنە دەس نوینەر نەتەوە
یەکگرتگەیل، باوجی وەرپرسەیل نەتەوە یەکگرتگەیل ڕازی نەوین ئەو یاداشتە بوەن، وەبی
ئاشکراکردن هوکارەیل.
جی باسە ک نەتەوە یەکگرتگەیل، لە دویەکەو مووڵەت
وەی وسیانە دایە، و چالاکوانەیل بڕیار دان ئەو یاداشتە بکەنە قەی دەروازەی نەتەوە
یەکگرتگەیل لە سلێمانی.
